Social Distortion

**Social Distortion** 1978. urtean Fullerton hirian (Kalifornia, Ameriketako Estatu Batuak) ziurtagiria lortu zuen. Haien ondorengo diskoak zaleek oso ondo jaso zituzten, batez ere 1992an kaleratu zuten *Somewhere between heaven and hell* bilduma, urrezko ziurtagiria ere lortu zuena. Punk-rockaren talde arrakastatsuenetarikoa dela esaten da, eman dituzten kontzertu kopurua ikusita eta baita haien diskoen salmenta kopurua ikusita: hiru milioi disko baino gehiago salduta mundu osoan. Orain disko berri baten prestaketan dabiltza, zortzigarrena litzatekeena, 2014. urtean kaleratzeko asmoarekin.

## Historia 
### Hasierako urteak (1978-1982) 
Social Distortion 1978. urteko amaieran sortu zen Mike Nessen eskutik, Ingalaterrako punk taldeek eraginda. Hala ere, beste estilo batzuetako taldeak eta abeslariak ere eragina izan zuten, Johnny Cash edo Rolling Stones taldeak adibidez. Hasiera batean Mike Ness (ahotsa eta gitarra), Rikk Agnew (gitarra), Frank Agnew (gitarra) eta Casey Royerrek (bateria) 

1984an bi urte lehenagoko biraren dokumentala kaleratu zuten. Peter Stuart eta Adam Small izan ziren idazle, ekoizle eta zuzendariak. Bertan, Mike Nessek esaten zuen ez zeukala non bizi biratik itzultzean eta bere etxean eduki nahi zuen edonoren sofan lo egingo zuela. Gainera, heroinarekin izan zituen bizipenak zehaztu zituen. Nola hasi eta nola heroinaren mendean erori zen. 1983an Liles eta O'Brienek taldea utzi zuten gabon zaharreko kontzertu baten erdian. Handik gutxira Nessen institutu garaiko bi lagunek ordezkatu zituzten: John Maurer eta Bob Stubbs. Handik gutxira formazioa berriz aldatu zen Christopher Reece punk estiloaren eragina oso nabarmena dela".

Laugarren diskoa, "Somewhere Between Heaven and Hell", 1992an argitaratu zen. Bertan, taldeak dituen bi abesti oso famatuak daude: "Bad Luck" eta "When She Begins". Disko horrek aurreko guztiak baino onarpen handiagoa izan zuen. Haren soinua besteenaren antzekoa zen, hau da, "punka, blues, country eta rockabilly" estiloen nahasketa. Disko horren argitalpenaren ostean, Christopher Reece baterijoleak taldea utzi zuen 1994an eta Randy Carrek ordezkatu zuen urtebetez.
Disko horren ostean, taldeak beste geldialdi bat egin zuen eta ez zen estudiora bueltatu 1995. urtera izango zenaren maketetan hasi ziren lanean eta hurrengo urtean, estudioan sartu ziren "White Light, White Heat, White Trash" grabatzen hasteko. Urte bat geroago, 1996an, bluesa eta rockabillya alde batera uzten dutela disko horretan. Hiru abesti izan ziren singleak izan zirenak: "I Was Wrong", soinu klasikoena zeukana; "When the Angels Sing", Nessen amamari egindako omenaldia; eta, azkenik, "Don't Drag Me Down". Rolling Stonesen "Under My Thumb" birgrabatu zuten. Hau izan zen Dennis Danellekin argitaratu zuten azken diskoa, lau urte geroago hil baitzen.

### Bigarren geldialdia, Danellen heriotza eta "Sex, Love and Rock 'n' Roll" (1997-2004) 
1997an, Social Distortionek Epic diskoetxea utzi eta Time Bomb Recordingsera itzuli zen zortzi urte eta gero. Diskoetxe horrekin zuzeneko disko bat besterik ez zuten atera, "Live at the Roxy". Horren ostean jotzeari utzi zioten. Denbora tarte honetan Mike Ness bakarlari gisa hasi zen eta bi disko argitaratu zituen: "Cheating at Solitaire" eta "Under the Influences". Azken honetako abestiak bertsioak dira.
Dennis Danell 2000ko otsailaren 29an hil zen Newport Beachen zuen etxean burmuineko aneurisma batek jota. Momentu horretatik aurrera Mike Ness zen jatorrizko taldearen kide bakarra. Zurrumurruek taldea apurtuko zela bazioten ere Jonny Wickersham (U.S. Bombs, Youth Brigade, Cadillac Tramps, L.A.'s) agertu zen Danellen ordez. Biscuits baterijoleak ere taldea utzi zuen eta Charlie Quintanak hartu zuen ardura. Formazio honekin taldeak hiru urte luzatu zen bira batean murgildu ziren Kalifornian zehar.
thumb|250px|2004ko irailean taldean zeuden kideak, ezkerretik eskumara: Wickersham, Harding, Quintana, and Ness
Taldea 2000. urtean jarri zen lanean abesti berrietan. Hasiera batean, bazirudien urte bukaeran kaleratuko zela diskoa baina biretako programazioagatik argitarapena berandutzen hasi zen 2004. urtera arte. 2004ko irailaren 28an argitaratu zen "Sex, Love and Rock 'n' Roll". Disko horren ekoizlea Cameron Webb izan zen eta Wickersham eta Quintanarekin egiten zuten lehen diskoa. Hilabete geroago John Maurer baxulariak taldea utzi zuen eta urte bukaera arte Rancideko Matt Freemanek ordezkatu zuen. Matt Freemanen ordez Brent Harding sartu zen taldean.

### Gaur eguneko jarduera eta Quintanaren irteera (2005-2009) 
Taldeak biran jarraitu zuen 2005 eta 2007 urteetan zehar. Australiako Soundwave jaialdian Incubus eta The Offspring taldeekin jotzeko zuten data bertan behera geratu zen. Komunikatu hau bidali zuten:
Social Distortionen esku ez dauden arrazoiengatik, tamalez taldeak ezingo du Soundwave jaialdian zuen kontzertua jo. Sentitzen dugu Australiako zaleei eragindako eragozpenengatik eta espero dugu ahalik eta lasterren han egotea. 
Bitartean, taldeak hainbat talde ezberdinekin jo zuen, hala nola: Versus the World, Tsar, Shooter Jennings, I Hate Kate, The Black Halos, Flogging Molly, Nine Black Alps, Supersuckers, Blackpool Lights, The Lost City Angels, Street Dogs, Backyard Babies, The Hangmen, The Eyeliners, Cooper, Mest, Bullets and Octane eta The Dead 60s.
2006ko otsailean, Mike Nessek eskumuturra bihurritu zuen skateboard egiten zebilela. Beraz, hilabete batzuetan T.S.O.L. taldeko Ron Emory kitarjoleak ordezkatu zuen eta Nessek zuzenekoetan bakarrik abesten zuen. Hurrengo urteko urtarrilean beste kolpe latz bat jaso zuen taldeak. Jatorrizko kide zen Brent Liles hil egin zen bere motorran ziolarik kamioi batek harrapatu ostean.
2007. urteko ekainaren 26an "Greatest Hits" izeneneko errekopilatorioa kaleratu zuten. Taldeak zituen disko guztietako abesti arrakastatsuenak daude barnean eta abesti berri bat, "Far Behind" izenekoa.
Ia bi urte geroago, 2009ko apirilean, taldeak komunikatu bat atera zuen non Charlie Quintana baterijoleak taldea uzten zuela esaten zen:
Social Distortionen izugarrizko hamar urtean bateria jotzen aritu eta gero, Charlie "Chalo" Quintanak taldea uztea erabaki du bestelako musika esploratzeko asmoz. Hauek dira Charlieren adierazpenak: "Social Distortionekin jotzea nire bizitzako aldi bikaina izan da. Zorionekoa izan naiz taldearekin bi disko kaleratzeagatik eta taldearen partaidea izateagatik. Talde bezala gauza ikusgarriak egin ditugu inoiz ez ditudanak ahaztuko; *adios amigos!*".
Quintanaren ordezkoa Angels & Airwaves taldeko Adam "Atom" Willard
2009ko uztailean Nessek Errusiako Tarakany! Bad Tv telebista katean esan zuen taldea urte bukaeran edo hurrengoaren hasieran sartuko zirela "Sex, Love and Rock 'n' Roll"-en osteko diskoa grabatzera. Urte bereko irailean Studio 606 izeneko estudioan, Foo Fighters taldearen estudioan, grabatuko zutela adierazi zuen. Gainera, diskoa 2010eko udaberrian edo udan kalean egongo zela esan zuen.
2009eko abenduan taldeak bere webgunean adierazi zuen hurrengo urteko apirilean Hego Amerikako lehen biran murgilduko zirela. Mike Nessen esanetan: "Taldea eta ni irrikitan gaude Hego Amerikako birarekin. Arraroa da handik gure zaleek hainbeste email bidali ondoren birarik ez egin izana pentsatzea. Ezin dugu zirrara handiagorik sentitu azkenean bira egingo dugula esatean. Lehenengo aldiz, Brasil eta Argentinako zale leialak ezagutuko ditugu eta espero dugu zale gehiagorekin etxera bueltatzea." 
2010eko otsailaren 7an taldeak bere Twiterreko kontuan adierazi zuen disko berri bat hasiko zirela grabatzen. Hilabete bereko elkarrizketa batean, Nessek disko berria, zeina titulurik gabe zegoen eta autoekoiztua izango zena, Social Distortionen soinu klasikoa izango zuela esan zuen. Hau da, punk, rockabilly eta country estiloen nahasketa. Bere hitzetan, «Barregarria da, disko horrek “Somewhere Between Heaven and Hell” diskoaren grabaketa ekartzen dit gogora. Gainera 1970eko hamarkadaren hasierako New Yorkeko punkaren elementu berriak sartzen ari naiz, baliteke aurreko abestietan sartu ez ditudan influentziak. Johnny Thundersen kutsua izango du». Nessek ere azaldu zuen zer gertatu zen disko akustikoa ateratzeko ideiarekin: «Disko akustikoa etorikizunerako proiektua izango da, pentsatzen dut adierazlea eta garrantzi nabarmenekoa izango dela».
Diskoa grabatzen ari ziren bitartean taldeak Adam Willardek baterian ez zuela jarraituko adierazi zuen, bere beste taldearekin, Angels And Airwavesekin, zituen agenda arazoengatik. Haren ordez, Fu Manchu taldeko Scott Reeder bateria jotzailea sartu zen taldean.
thumb|250px|Taldea *Hard Times and Nursery Rhymes* diskoko abestiak jotzen Kandace Lindsey (ezkerretik hasita bigarrena) eta Ijeoma Njaka (ezkerretik hasita hirugarrena) koristekin batera.
2010eko apirilaren 1ean taldeak bere webgunean komunikatu bat eskegi zuen zeinean adierazten zen taldeak diskoaren grabaketan etenaldia egingo zuela Hego Ameriketako bira prestatzeko. Hilabete geroago, Epitaph Records eta Social Distortion akordio batera heldu ziren Urte bereko uztailean berriz baterijolea aldatu zen. Scott Reederren ordez David Hidalgo Juniorrek hartu zuen bateriaren ardura.
Azkenean, 2010eko azaroaren 16an “Machine Gun Blues” singlea argitaratu zen eta hurrengo urteko urtarrilaren 18an kaleratu zen disko berria, “Hard Times and Nursery Rhymes” izenekoa Epitaph Recordsen eskutik.

### Etorkizuneko zortzigarren diskoa 
Performer Magazine aldizkariak, 2011ko urtarrilrean, Mike Ness abeslariari elkarrizketa egin zion. Epitaphekin disko gehiago izango al ziren galdetu ziotenean, baietz erantzun zuen. Hilabete berean *Exclaim*ekin egin zuen elkarrizketa batean esan zuen ez zirela zazpi edo zortzi urte pasako hurrengo diskoa kaleratzeko. Nahiz eta “Hard Times and Nursery Rhymes” kaleratu berria izan abestiak idazten jarraituko zuela adierazi zuen. Frank Turner-ekin izan zuen beste elkarrizketa batean disziplina handiagoa eduki nahi zuela aitortu zuen.

## Logoa 
thumb|250px|Taldearen eskeleto logoa pankartan kontzertu batean
Taldearen logoa zigarro bat eta edalontzi bat martini duen eskeleto bat izan da. Kontzertuetan askotan erabili duten logoa izan da, hala ere, beste batzuetan diskoen azalak erabili dituzte.

## Musika-estiloa eta eraginak 
Social Distortionen musika estiloa haien hastapenetan punk rocka edo hardcore punka zen 1970eko hamarkadaren bukaeran. Hegoaldeko Kaliforniako punk rock taldeen lehenatarikoa dela uste da eta haien estiloa The Dickies edota The Germs taldeekin erlazionatu da. 80eko hamarkadaren erdialdean estilo aldaketa sumatu zen haien musikan, rock and roll eta country estiloak jorratzen hasi baitziren.
Haien musika Johny Cash, Bob Dylan, Eddie Cochran, Rolling Stones, Sex Pistols, The Clash, New York Dolls, Johnny Thunders eta The Ramonesek eragin nabarmena izan zuten. Aldi berean, Social Distortionek Pennywise, Green Day, Face to Face, Rise Against, Blink-182, Pearl Jam, Rancid, The Offspring edota Thrice taldeak influentziatu ditu. Taldea hasieran Orange konderriko The Adolescents, China White, Shattered Faith edota The Crowd taldeekin hasi zen jotzen nolabaiteko punk eta hardcore estiloen mugimendua hasi zenean. Musika azkarra, bortitza eta bizia zen.

Social Distortionen abesti gehienak Mike Nessek idatzi eta guztiak abestu ditu. Letra askotan ohiko gai bat dago “oldartasuna, bere ondorioak eta heldutasuna lortzeko borroka gogorra”. 

## Kideak 
### Gaur eguneko kideak 
* Mike Ness – ahots nagusia, gitarra nagusia (1978–gaur egun)
* Jonny "2 Bags" Wickersham – gitarra erritmikoa, koruak (2000–gaur egun)
* Brent Harding – baxua, koruak (2004–gaur egun)
* David Hidalgo, Jr. – bateria (2010–gaur egun)

### Kide ohiak 
* Rikk Agnew
* Frank Agnew
* Casey Royer
* Tom Corvin
* Mark Garrett
* Dennis Danell
* John "Carrot" Stevenson
* Brent Liles
* Derek O'Brien
* John Maurer
* Bob Stubbs
* Christopher Reece
* Randy Carr
* Deen Castronovo
* Chuck Biscuits
* Charlie Quintana
* Scott "Remy Rude" Guzman
* Matt Freeman
* Adam "Atom" Willard
* Scott Reeder

## Diskoak 
* ''Mommy's Little Monster* (1983)
* *Prison Bound* (1988)
* *Social Distortion* (1990)
* *Somewhere Between Heaven and Hell* (1992)
* *White Light, White Heat, White Trash* (1996)
* *Sex, Love and Rock 'n' Roll* (2004)
* *Hard Times and Nursery Rhymes'' (2011)

## Erreferentziak 
## Kanpo estekak 
*  Webgune ofiziala